《招隐三首》
宋代·何梦桂

别后频惊束带宽，相逢亦复笑苍颜。
只今岁月青牛老，何处烟苍白鸟閒。
千古心期寒绿绮，十年世事堕黄间。
修篁倚遍空茳暮，枉杀招呼费小山。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。